Държавен вестник, бр. 30, 2010 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  30
били изпълнени до приложимата крайна дата 
или краен срок или ако Главният получател 
не успее да постигне целите по Програмата, 
упоменати в това Споразумение, в рамките на 
сроковете, изложени в него, Глобалният фонд 
може по всяко време и по свое усмотрение 
да прекрати или временно да преустанови 
това Споразумение с писмено предизвестие 
до Главния получател според член 26 от това 
Споразумение.
(в) Крайната дата на Фаза 1. Глобалният 
фонд няма да разреши отпускането на Средства 
по безвъзмездната помощ след Крайната дата 
на Фаза 1, освен ако страните не изменят това 
Споразумение така, че то да отразява Одобре­
нието за Фаза 2 (както е описано в член 3(б) 
от това Споразумение).
Член 11. Банкови сметки, лихви и други 
приходи по Програмата
(а) Банкова сметка. Главният получател 
осигурява:
i.	 Средствата от безвъзмездната помощ, с 
които разполага Главният получател или 
подполучатели, да останат, доколкото 
това е практически приложимо, в банкова 
сметка, която носи лихва при разумен 
процент, който се предлага в Държавата 
домакин, докато средствата бъдат разход­
вани за целите на Програмата; и 
ii.	 всяка банка, в която са вложени Сред­
ства от безвъзмездната помощ, отговаря 
напълно на всички приложими местни 
и международни банкови стандарти и 
регламенти, включително изискванията 
за капиталова адекватност; и 
iii.	 Средствата по безвъзмездната помощ се 
държат по всяко време във вид на парични 
средства и могат да бъдат изтеглени по 
всяко време, в пълен размер, при поиск­
ване.
(б) Лихви. Всички лихви върху Средства по 
безвъзмездната помощ, отпуснати от Глобалния 
фонд за Главния получател по силата на това 
Споразумение или от Главния получател за 
подполучатели, се отчитат и използват един­
ствено за целите на Програмата.
(в) Приходи. Всички приходи, спечелени 
от Главния получател или подполучатели от 
дейности по Програмата, включително, но не 
само, приходи от дейности за „социален мар­
кетинг“, се отчитат и използват единствено за 
целите на Програмата.
Член 12. Данъци и митни сборове
(а) Освобождаване от данъци. Главният 
получател се призовава да гарантира, че това 
Споразумение и закупуването на стоки или 
услуги със Средства от безвъзмездната помощ 
от страна на Главния получател и други под­
получатели са освободени от всякакви мита, 
данъци и такси, които се налагат в съответствие 
с действащото законодателство в Държавата 
домакин. Главният получател не по-късно от 
90 дни след Началната дата на Фаза 1 ин­
формира Глобалния фонд относно статуса на 
освобождаване от данъци и мита, който е бил 
осигурен за помощта по това Споразумение.
(б) Възстановяване на платени данъци. Ако 
определен данък или мито е бил наложен и 
платен от Главния получател или подполучател 
въпреки освобождаването от такъв данък или 
мито, Глобалният фонд може по свое усмо­
трение (i) да изиска от Главния получател да 
възстанови на Глобалния фонд или на други 
страни, ако такова е указанието на Глобалния 
фонд, сумата на същите данъци със средства, 
различни от тези, които са предоставени по това 
Споразумение; или (ii) да компенсира сумата 
на същите данъци от суми, които следва да 
се отпуснат по това или друго Споразумение 
между Глобалния фонд и Главния получател.
(в) Разрешаване на данъчни въпроси. В 
случай на разногласия относно прилагането на 
освобождаването, което е било разрешено от 
правителството на Държавата домакин, Глобал­
ният фонд и Главният получател своевременно 
полагат всички възможни усилия да разрешат 
тези въпроси, водени от принципа, че Средства­
та по безвъзмездната помощ трябва да бъдат 
освободени от данъци, така че цялата помощ, 
доставена от Глобалния фонд, да допринася 
директно за лечението и профилактиката на 
заболяването в Държавата домакин.
Член 13. Одити и документация
(а) Счетоводни книги и документация на 
Главния получател. Главният получател се 
задължава, като гарантира същото за подполу­
чателите, да поддържа счетоводни книги, запи­
си, документи и други свидетелства, свързани 
със Споразумението, достатъчни да покажат 
без ограничение всички разходи и спечелени 
приходи от Главния получател по Програмата 
и цялостния напредък към приключване на 
Програмата („Счетоводни книги и докумен­
тация по Програмата“). Главният получател 
и подполучателите поддържат Счетоводни 
книги и документация по Програмата в съот­
ветствие с общоприетите счетоводни стандарти 
в Държавата домакин. Счетоводните книги и 
документация по Програмата се съхраняват от 
Главния получател най-малко три години след 
датата на последното плащане по това Спора­
зумение или за толкова по-дълъг период, ако е 
необходимо, колкото се изисква за разрешаване 
на предявени искове или запитвания при одити 
или ако това е поискано от Глобалния фонд.
(б) Одити на Главния получател. Главният 
получател провежда годишни финансови одити 
за приходите и разходите по Програмата, про­
ведени от независим одитор. Първият период, 
подлежащ на одит, ще бъде първата приклю­
чена фискална година на Главния получател 
(посочена в графа 11 от заглавната част на това 
Споразумение). Ако обаче краят на първата 
такава фискална година е по-малко от шест